12-a de oktobro

La 12-a de oktobro estas la 285-a tago de la jaro (la 286-a en superjaroj) laŭ la Gregoria kalendaro. 80 tagoj restas.

Je la 12-a de oktobro okazis interalie:

Eventoj 
 633: Reĝo de Northumbria Edwin pereis en batalo de Hatfield Chase (apud Doncaster) kun armeoj de pagana koalicio Mercia kaj Kimrio
 1322: Dum unua batalo pri sendependeco de Skotlando skota armeo venkis la anglan en batalo de Old Byland (Jorkŝiro)
 1398: Grandduko de Litovio Vytautas subskribis pactraktaton sur insulo de Nemunas kun Konrad von Jungingen - cedo de Ĵemajtio al la ordeno de germanaj kavaliroj
 1428: Centjara milito: komenco de la sieĝo de Orléans fare de reĝlando Skotlando kaj reĝlando Anglio
 1492: Kristoforo Kolumbo alnavigis insularon Bahamoj, malkovrante Amerikon por eŭropanoj - komenco de la eŭropa koloniado de Ameriko
 1552: Armeo de Ivano la Terura konkeris Kazanan ĥanlandon
 1576: Rudolfo la 2-a iĝis imperiestro de Germanio
 1617: Gustavo la 2-a Adolfo kroniĝis kiel reĝo de Svedio
 1654: Nederlando: pro eksplodo de nigra pulvo en deponejo de Delft pereis 1200 personoj
 1681: Loĝantino de Londono estis batita pro "engaĝiĝo en politikon"
 1692: Sorĉistinaj juĝprocesoj en Salem finiĝis danke al letero de la guberniestro de la provinco Golfo de Masaĉuseco
 1709: Meksiko: Ĉiuaŭurbo fondita
 1711: Karolo la 6-a iĝis imperiestro de Sankta Romia Imperio
 1792: En Novjorko oni unuafoje celebris la Tagon de Kolumbo
 1810: Unua Oktobrofesto okazis en Munkeno - gereĝoj de Bavario invitis komune soleni nupton de la princo Ludoviko la 1-a
 1813: Paragvajo akiris sendependecon
 1822: Petro la 1-a iĝis imperiestro de Brazilo, kiu formale sendependiĝis de Portugalio
 1841: Vilhelmo la 2-a donis al Luksemburgo unuan konstitucion
 1847: Germanio: Konstruo-Fako de Telegrafoj Siemens&Hal establiĝis - nun Siemens AG
 1849: Kolombio: urbo Manizales fondita en departemento Kaldaso
 1859: Uzurpulo Joshua Abraham Norton proklamis sin imperiestro kaj ordonis malfondi usonan kongreson
 1862: Bartolomé Mitre iĝis prezidanto de Argentino
 1868: Domingo Faustino Sarmiento iĝis prezidento de Argentino
 1874: Nicolás Avellaneda iĝis prezidento de Argentino
 1880: Julio Argentino Roca iĝis prezidento de Argentino
 1884: Argentino: fondo de la urbo Ushuaia
 1892: Ĵuro pri fideleco unuafoje okazis en publikaj lernejoj de Usono por koincidi kun malfermo de la Monda Kolumba Ekspozicio en Ĉikago
 1898: Julio Argentino Roca la duan fojon iĝis prezidento de Argentino
 1901: Theodore Roosevelt oficiale nomis vaŝingtonan rezidejon de usonaj prezidentoj Blanka Domo
 1911: Itala-turka milito: batalo de Tripolo komenciĝis
 1910: Roque Sáenz Peña iĝis prezidento de Argentino
 1916: Hipólito Yrigoyen iĝis prezidento de Argentino
 Unua Mondmilito
 1914: Germana-rusa batalo de Pruszków komenciĝis
 1915: Flegistino Edith Cavell estis ekzekutita en Schaarbeek de germanoj pro ebligo al ententaj soldatoj fuĝi de Belgio
 1917: Okcidenta Fronto: unua batalo de Passchendaele (Zonnebeke) en Okcidenta Flandrio rezultis per la plej granda unutaga soldatperdo en la historio de Nov-Zelando - pli ol 2000 viktimoj, en tio pli ol 800 mortigitaj
 1918: Regenta Konsilio de Pola Reĝlando (Kongresa Pollando) transprenis regopovon super armeo; Nacia Konsilio de Teŝina princlando kreiĝis - formala pola registaro dum renaskiĝo de Pola Respubliko
 1919: Pollanda Olimpika Komitato fondiĝis en Krakovo, komence ĝis 1924 kiel Komitato por Partopreno de Pollando en Olimpiaj ludoj, kio oficiale ne eblis pro dispartigoj de Pollando
 1919: Japana konzerno Olympus fondiĝis
 Soveta-Pola Milito:
 1920: Subskribo de armistico en Rigo — pro granda malvenko de bolŝevismo, malebliganta konkeri Germanion kaj Okcidentan Eŭropon, venĝe post 20 jaroj Stalin okazigis genocidon de pli ol 22 mil polaj oficiroj en . t.n. Masakro de Katin
 1920: Germanio: en Halle komenciĝis konferenco, dum kiu Sendependa Socialdemokratia Partio de Germanio disdividiĝis
 1920: Pola generalo Lucjan Żeligowski proklamis fondon de la Respubliko de Centra Litovio
 1920: Usono: konstruado de Tunelo Holland sub la rivero Hudsono, interliganta Novjorkon kun Jersey City komencita
 1921: Ligo de Nacioj decidis disdividi Supran Silezion - Pollando ricevis 29% de ties teritorio kun 50% de fandejoj kaj 76% de minejoj
 1928: En Moskvo okazis unua koncerto de Aleksandrovanoj
 1928: Hipólito Yrigoyen la duan fojon iĝis prezidento de Argentino
 1931: Rio-de-Ĵanejro: solena inaŭguro de la Statuo de Kristo Savinto - projektita de Paul Landowski, franca skulptisto (la skulptaĵo konstruita en Francio)
 1936: Kálmán Darányi iĝis ĉefministro de Hungario
 1938: Dua Pola Respubliko: polaj soldatoj fondis kaj konstruis urbon Stalowa Wola
 Dua Mondmilito
 1939: Soveta okupado de Pollando: Wehrmacht transprenis Suwałki de la Ruĝa Armeo; Londono: laŭ noto de pola ambasadoro Edward Raczyński, ministro pri eksteraj aferoj August Zaleski raportis pri deklaro de britaj altranguloj: Oni devas momente eviti ajnan agadon direktitan kontraŭ Soveta Rusio, ĉar Rusio ankoraŭ ne transiris al flanko de Germanio kaj ekzistas espero teni ĝin en la stato de neŭtraleco. (...) estas neniaj kondiĉoj ke Pollando esperu pri tio, ke Britio komencos militon kontraŭ Soveta Rusio favore al reakiro de tiuj areoj, kiuj estis okupitaj de sovetoj
 Germana okupado de Pollando: germanaj regopovoj en Orłowo (nun ene de Gdynia) komencis amasan deportadon de poloj, kaj en Sierpc devigis judojn porti flavajn brakbendojn; germana Selbstschutz murdis apud Chełmno grandan kvanton de poloj; Pola Rezistomovado: nokte de la 11-a/12-a de oktobro nekonatoj en distrikto Szamotuły ŝanĝis sur komisardomo germanan flagon kun svastiko, anstataŭante ĝin per la pola — pro tio germana polico mortpunis 10 virojn (5 publike pafekzekutis surloke); en Grodzisk Mazowiecki kreiĝis konspira Gvardio de Nacia Defendo; en Katowice aperis revuo "Ku Wolności" (Al Libereco) - la unua sekreta revuo en Silezio estas komence multobligata kaj fine de decembro presata; Adolf Hitler subskribis dekreton pri kreo, la 26-an de oktobro, de Ĝenerala Gubernio kun ĉefurbo en Krakovo subestre de Hans Frank — ĝi devus esti, ekster la Tria Regno, ekonomie ekspluata kaj laŭgrade germanigata; Berlino: laŭ taglibro de Joseph Goebbels: Konkeritaj rabaĵoj el Pollando estas por ni tre taŭgaj. Iliaj grandoj estas nekalkuleblaj.
 1940: En Varsovio germanaj regopovoj publike informis pri kreo de 3 kvartaloj: pola, germana kaj juda; Adolf Hitler prokrastis al printempo 1941 realigon de Operaco Marleono; Italio: Benito Mussolini decidis limigitan operacon kontraŭ Grekio (okupado de Epiro kaj de Ioniaj insuloj)
 1941: Holokaŭsto: germana polico finis 3-tagan ekzekuton de judoj en distrikto Poznań, en kiu pereis 125 judoj, alveturigitaj de Kalisz; en ukraina Dnipropetrovsko germanoj komencis murdi 11 mil judojn - la okupadon travivis nur 15; de 6 mil ĝis 12 mil judoj el geto en Stanisławów estis pafmortigitaj de germanoj kaj ukrainoj dum t.n. "sanga dimanĉo"; sinagogo de Zagrebo estis tute detruita de ustaŝoj; Londono: en "Wiadomości Polskie" unuafoja publikigo de poemo Droga (Vojo) de pola poeto Władysław Broniewski, verkita post forlaso de soveta malliberejo — plurfoje represata, ankaŭ kun interveno de cenzuro; Tel-Avivo: dutaga Skolta Konferenco en Proksima Oriento komenciĝis kun partopreno de anglaj, arabaj, aŭstraliaj, judaj kaj polaj skoltistoj — rekonita poste kiel la 1-a Ĝenerala Kunveno de Pola Skoltistaro en Oriento; Orienta Fronto: germana 61-a Infanteria Divizio grundiĝis sur Hiiumaa kaj 13-a Armea Korpuso konkeris Kaluga; Sovetunio: Ŝtata Defend-Komitato decidis pri kreo de Moskva Defend-Zono
 1942: Operaco Reinhardt: inter la 10-a kaj la 12-a de oktobro germanoj forveturigis al koncentrejo en Treblinka ĉirkaŭ 7 mil judojn – loĝantojn de la geto en pola urbo Radomsko, kie la loka juda tombejo iĝis loko de amasaj militkrimoj; sekureca polico pendumis en Radom 15 polojn; taĉmento de Pola Enlanda Armeo sukcese atakis gardejon de germana ĝendarmaro en Opoczno; en okupata Varsovio dekkelkajn konspirajn organizaĵojn fondis Socian Organizaĵon de Memdefendo, agantan kunlabore kun Gvidantaro de Civila Batalado (organo de la pola registaro en ekzilo); Sovetunio: al Kujbiŝev, kien estis evakuita la registaro, venis nova pola ambasadoro Tadeusz Romer
 1943: Pola Rezistomovado: partizana taĉmento de Kamparanaj Batalionoj batalis kontraŭ germanoj en arbaroj apud Pińczów; dutaga batalo de Lenino (proksime al Horki, 60 km de Katin) komenciĝis — masakro de la "pola" 1-a Divizio de Infanterio (kun sovetaj oficiroj), batalanta kadre de la 33-a soveta armeo, sendita kontraŭ germanoj laŭ ordono de Stalin pro propagandaj celoj, sen pli frua preparo de la batalkampo. Parto de soldatoj, pli frue malliberigitaj en gulagoj kaj ne preparitaj sufiĉe, fuĝis antaŭ la batalo al Wehrmacht, divizioj de la Ruĝa Armeo el la batalkampo estis tuj retirigitaj ("erare" per artilerio pripafis la polajn sodatojn), postlasis nur la pola soldataro, pli ol 500 mortfalis, preskaŭ 1 800 estis vunditaj (ĉ. 20% de la formacio), nur nokte ili povis retiriĝi; Heinrich Himmler parolante pri germanigo de polaj infanoj diris ke la germana devo estas "eĉ rabo aŭ ŝtelo de ili"; Itala Fronto: usona 5-a Armeo komencis atakon de la rivero Volturno kaj 5-a Armea Aviado atakis Rabaul (349 aviadiloj) por izoli kaj neŭtraligi Bismarkojn
 1944: De fervoja stacidomo en Lodzo fuĝis 112 prenitaj al germana mallibero poloj, batalantaj en la Ribelo de Varsovio; nokte de la 12-a/13-a de oktobro de la 31-a regimento de infanterio de la 7-a Infanteria Divizio forkuris 636 soldatoj - unua amasa dezerto en Pola Popola Soldataro; brita armeo liberigis Atenon; en Atiko germanaj ariergardoj evakuiĝis de Pireo; Balkana Fronto: en Transilvanio trupoj de 2-a Ukraina Fronto konkeris Oradea
 1946: Kanto de italoj iĝis nova himno de Italio
 1947: Dua soveta okupado de Pollando: el gulago por polaj bienuloj en la urbo Krasnogorsk revenis Adam Maria Branicki por esti dum 3 semajnoj enprizonigita de la Oficejo de Publika Sekureco — li mortis komence de decembro
 1949: Germana sindikata konfederacio fondiĝis en Munkeno
 1954: Flago de Somalio oficialiĝis
 1957: Ukraina elmigrinta aktivulo Lev Rebet (rifuzinta eksplodigi kontraŭpolan ribelon en 1939, ordonitan de Organizaĵo de Ukrainaj Naciistoj) estis murdita en Munkeno de profesia murdisto de KGB Bohdan Staŝinski
 1960: Gvidanto de Sovetunio Nikita Ĥruŝĉov dum debato en UN per ŝuo frapis pupitron por protesti kontraŭ kritiko de soveta politiko rilate al Orienta Eŭropo
 1960: Gvidanto de Japana Socialisma Partio Inejiro Asanuma estis murdita dum televida debato per samuraja glavo
 1963: Arturo Umberto Illia iĝis prezidento de Argentino
 1964: En Duseldorfo komenciĝis proceso de la militkrimuloj de ekstermejo Treblinka
 1968: La 19-a Somera Olimpiko komenciĝis en Meksikurbo
 1968: Hispanio sendependigis Ekvatoran Gvineon
 1968: Enkonduka interkonsento inter ĉefministroj Oldřich Černík kaj Aleksej Kosigin pri la restado de sovetiaj trupoj estas subskribita - la traktato estis rapide aprobita de la Nacia Asembleo la 18-an de oktobro, kio estis unua paŝo por leĝigi la okupadon de Ĉeĥoslovakio
 1971: En Broadway okazis premiero de la muzikalo Jesuo Kristo Superstelulo
 1973: Juan Domingo Perón la trian fojon iĝis prezidanto de Argentino
 1979: Sur norda Pacifika Oceano oni notis la plej malaltan en la historio atmosferan premon (870 paskalojn)
 1984: En hotelo en Brighton, kie loĝis brita ĉefministrino Margaret Thatcher, eksplodis bombo submetita de IRA - 5 personoj pereis kaj 34 vundiĝis
 1989: Rudolf Zeman kaj Jiří Ruml estis arestitaj kaj akuzitaj pri ribelemo pro publikigo januare 1989 de la unua numero de "Lidové noviny" kiel samizdato, post malpermeso de ĝia renovigo
 1990: Germana ministro Wolfgang Schäuble estis dufoje vundita de atencinto dum balota manifestacio en Oppenau
 1992: Dum tertremo en Kairo 545 personoj perdiĝis, 6512 vundiĝis kaj 50 mil perdis domon
 1994: En Usono fondiĝis kina firmao DreamWorks
 1994: Nacia futbalteamo de Belorusio gajnis unuan venkon (kontraŭ Luksemburgio)
 1995: Armistico dum Bosnia Milito
 1999: Laŭ pritakso de UN naskiĝis sesmiliarda loĝanto de la Tero
 1999: En Pakistano generalo Pervez Muŝaraf sensange puĉis arestante ĉefministron kaj malfondante parlamenton
 2002: Indonezio: en kuracloko Kuta (Balio) rezulte de tri teroristaj atencoj 202 personoj pereis kaj pli ol 300 vundiĝis
 2003: Germano Michael Schumacher iĝis sesfoja ĉampiono de Formulo 1
 2005: Lanĉo de Shenzhou 6, la dua ĉina kosmosondilo kun homoj
 2007: Al Gore kaj Interregistara Spertularo pri Klimata Ŝanĝiĝo ricevis Nobel-premion pri paco
 2008: Parlamenta baloto en Litovio okazis kune kun referendumo pri fermo de la Nuklea centralo Ignalina
 2008: Svisa monaĥino Maria Bernarda Bütler, misiistino en Ekvadoro kaj Kolombio, estis kanonizita de papo Benedikto la 16-a
 2010: Ĉilio: liberigado de ministoj en Copiapó komenciĝis
 2012: Eŭropa Unio ricevis Nobel-premion pri paco
 2014: Evo Morales estis reelektita kiel prezidento de Bolivio
 2018: Parlamenta Asembleo de la Konsilio de Eŭropo akceptis rezolucion pri redono dum 12 monatoj flanke de Rusia Federacio de la vrako de Tupolev Tu-154M, restanta en Smolensk post kraŝo de la pola registara aviadilo en 2010 — unua internacia dokumento subskribita de ĉiuj 46 membroj, escepte de Rusio, kiu estis suspendita post la anekso de Krimeo
 Invado de Rusio en Ukrainion
 2022: 231-a tago de la rusa agreso: Pro dutaga pripafo de Ukrainio 30% de bombita civila infrastrukturo estis detruita; pasinttage en Ĥersona provinco ukraina armeo liberigis 5 lokojn, kaj ukraina soldato kun uzo de Stinger paffaligis 2 krozmisilojn; 9 el 11 irandevenaj rusaj senpilotaj aviadiloj paffaligitaj per polaj kontraŭaviadilaj sistemoj; sur Nikopolon matene falis pli ol 100 elpafaĵoj — pli ol 30 kolektivaj loĝejoj kaj privataj domoj estis detruitaj, ankaŭ gasdukto, elektriza sistemo, du antaŭlernejoj, lernejo, magazenoj kaj karitatejo; sur bazaro de pripafita Avdijivka pereis 7 personoj kaj 7 estis vunditaj; en Kievo estis detruita la plej malnova monumento de rusa poeto Aleksandr Puŝkin; post rusia amasbombado de civila infrastrukturo en preskaŭ 4 000 ukrainaj setlejoj revenis kurento; sendependa rusa portalo informis, ke senrevenaj perdoj de Rusia armeo, mortigitaj kaj grave vunditaj, trapaŝis 90 000 personojn; ukraina polico: pli ol 120 korpoj estis elterigitaj en liberigita de rusa okupado parto de Donecka provinco
 Mondreago: Senditaj de Usono 4 longdistancaj HIMARS atingis Ukrainion; dum sesio de la Ĝenerala Asembleo de UN 143 landoj voĉdonis por la rezolucio kondamnanta "referendumojn" aranĝitajn de Rusio por aneksado de Ukrainio — 4 ŝtatoj subtenis Rusion: Sirio, Nikaragvo, Nord-Koreio kaj Belorusio, 35 sindetenis de la voĉo, i.a. Armenio, Kazaĥio, Barato, Ĉinio kaj Respubliko Sud-Afriko;  responde al raketa pripafo de Ukrainio Nederlando transdonos kpntraŭaviadajn pafaĵojn valore de 15 mln da eŭroj, kaj Kanado por ukraina armeo - ekipaĵon kontraŭ 47 mln da kanadaj dolaroj, kaj aldone vintrajn vestojn kun gantoj kaj ŝuoj; Pentagono: lastaj atakoj de Rusio montris kruelecon de la armeo de Putin kaj unuigis la mondon por apogi Ukrainion

Naskiĝoj 
 1537: Eduardo la 6-a, reĝo de Anglio (m. 1553)
 1614: Henry More, brita filozofo (m. 1687)
 1619: Carlo Dati, itala filologo, antikvaĵisto, bibliotekisto, sekretario de la Accademia della Crusca (m. 1676)
 1687: Silvius Leopold Weiss, germana komponisto kaj liutisto (m. 1750)
 1713: Johann Ludwig Krebs, germana komponisto kaj orgenisto (m. 1780)
 1725: Étienne Louis Geoffroy, franca apotekisto kaj entomologo, spertulo pri koleopteroj (m. 1810)
 1745: Félix María Samaniego, hispana verkisto, aŭtoro de fabloj (m. 1801)
 1787: Carl Barth, germana gravuristo kaj desegnisto (m. 1853)
 1798: Petro la 1-a, portugala reĝo kaj brazila imperiestro (m. 1834)
 1803: Alexander Turney Stewart, usona vendeja magnato (m. 1876)
 1808: Victor Considerant, franca filozofo, ekonomikisto, verkisto (m. 1893)
 1810: Nísia Floresta Brasileira Augusta, brazila verkistino kaj feministino (m. 1885)
 1811: Thomas C. Jerdon, angla kuracisto, botanikisto, zoologo, pioniro de barata ornitologio (m. 1872)
 1812: Ascanio Sobrero, itala kemiisto, malkovrinto de nitroglicerino (m. 1888)
 1814: August Cieszkowski, pola mesianisma filozofo, socia pensanto, ekonomikisto kaj politikisto (m. 1894)
 1840: Helena Modrzejewska, pola aktorino (m. 1909)
 1855: Arthur Nikisch, hungara dirigento, eminenta interpretisto (m. 1922)
 1862: László Udránszky, hungara kuracisto kaj fiziologo (m. 1952)
 1866: Ramsay MacDonald, ĉefministro de Britio (m. 1937)
 1871: Dénes Berinkey, ĉefministro de Hungara Popola Respubliko, idisto (m. 1944)
 1872: Ralph Vaughan Williams, angla komponisto, esploristo de popola muziko (m. 1958)
 1875: Aleister Crowley, brita verkisto, okultisto, sinkretisma mistikulo (m. 1947)
 1878: Karl Buresch, aŭstra politikisto, ĉefministro de Malsupra Aŭstrio (m. 1936)
 1882: Lajos Gulácsy, hungara pentristo (m. 1932)
 1889: Dietrich von Hildebrand, germana katolika teologo kaj filozofo (m. 1977)
 1891: Edith Stein, german-juda filozofino, fenomenologo, karmelanino, sanktulino, murdita (m. 1942)
 1896: Eugenio Montale, itala Nobelpremiita poeto, tradukisto, kontraŭfaŝisto (m. 1981)
 1898: Rikárd Margittay, hungara ĵurnalisto, redaktoro, esploristo de Balatono kaj Buda, viktimo de koncentrejo (m. 1944)
 1901: Hanns Seidel, germana politikisto, ĉefministro de Bavario (m. 1961)
 1908: Gösta Knutsson, sveda verkisto kaj radimoderigisto (m. 1973)
 1911: Dezső Baróti, hungara literaturhistoriisto, rektoro (m. 1994)
 1914: Anastasio López Luna, argentina esperantisto (m. 1995)
 1923: Jean Nidetch, usona entreprenistino okupiĝanta pri dieto kaj pezo (m. 2015)
 1932: John Moffat, kanada fizikisto, profesoro de la Universitato de Toronto
 1934: Ernő Fábián, rumania hungara publicisto, filozofo, kritikisto (m. 2001)
 1934: Jurij Ŝĉerbak, ukraina verkisto, epidemiologo, diplomato
 1935: Luciano Pavarotti, itala operkantisto (tenoro) (m. 2007)
 1937: Pál Mihály, rumania hungara, hungara aktoro
 1937: Lajos Péterffy, hungara aktoro
 1939: Vladimír Körner, ĉeĥa verkisto kaj aŭtoro de filmaj scenaroj
 1942: Daliah Lavi, israela aktorino, modelino kaj kantistino
 1949: Ilich Ramírez Sánchez, venezuela komunisto, internacia teroristo
 1952: Andrzej Kunert, pola historiisto
 1953: Lajos Parti Nagy, hungara poeto, dramverkisto, tradukisto
 1955: Ante Gotovina, kroata generalo akuzita pri militkrimoj kaj senkulpigita
 1966: Jonathan Crombie, kanada aktoro
 1968: Hugh Jackman, aŭstralia aktoro
 1970: Origa, japana kantistino kaj komponistino (m. 2015)
 1987: Johanna Bertóti, rumania hungara dramaturgino, kantistino
 1989: Csaba Boros, rumania hungara aktoro

Mortoj 
 -322: Demosteno, helena oratoro kaj politikisto, konata i.a. de 61 paroladoj, kontraŭulo de la dominado de Antikva Makedonio, kies morton priskribis Plutarko (n. -384)
 633: Edwin, reĝo de Northumbria, Anglio (n. ĉirkaŭ 586)
 638: Honorio la 1-a, papo, renoviginto de Baziliko Sankta Petro
 642: Johano la 4-a, papo
 1492: Piero della Francesca, itala pentristo de frurenesanco, artoteoriisto kaj matematikisto (n. ĉirkaŭ 1420)
 1576: Maksimiliano la 2-a, imperiestro de la Sankta Romia Imperio (n. 1527)
 1600: Luizo de Molina, hispana jezuito, teologo, juristo, filozofo, aŭtoro de teologia molinismo (n. 1535)
 1654: Carel Fabritius, nederlanda pentristo, lernanto de Rembranto (n. 1622)
 1694: Delphin Strungk, germana komponisto de Nordgermana Orgenskolo (n. 1601)
 1730: Frederiko la 4-a, reĝo de Danio-Norvegio (n. 1671)
 1769: Johann Christian Ernesti, germana teologo (n. 1695)
 1803: Sámuel Csernátoni Vajda, hungara reformita instruisto (n. ĉirkaŭ 1750)
 1826: Ferenc József Müller, aŭstria mineralogo kaj mininĝeniro, malkovrinto de teluro (n. 1740)
 1858: Ando Hiroŝige, japana pentristo, grafikisto, kreinto de ukijo-e (n. 1797)
 1859: Robert Stephenson, angla inĝeniero pri fervojoj (n. 1803)
 1863: Andrei Mureșanu, rumana poeto kaj politikisto (n. 1816)
 1870: Robert E. Lee, usona militisto, ĉefkomandanto de la trupoj de Konfederaciitaj ŝtatoj de Ameriko dum la Usona Enlanda Milito (n. 1807)
 1875: Jean-Baptiste Carpeaux, franca skulptisto, pentristo kaj desegnisto (n. 1827)
 1901: Georg Kaibel, germana klasika filologo kaj epigrafiisto (n. 1849)
 1902: Mór Adler, hungara pentristo (n. 1826)
 1915: Edith Cavell, brita flegistino helpanta al militkaptitoj en Belgio, ekzekutita (n. 1865)
 1924: Anatole France, franca Nobelpremiita verkisto (n. 1844)
 1925: Jenő Szentkláray, hungara pastro, historiisto, profesoro de la Universitato de Budapeŝto (n. 1843)
 1932: Kunó Klebelsberg, hungara politikisto pri kulturo (n. 1875)
 1936: Karl Buresch, aŭstra politikisto, membro de Nacia Konsilio (n. 1878)
 1942: Roman Sitko, pola pastro, murdita en Aŭŝvico, beatigita (n. 1880)
 1942: Sándor Hunyady, hungara verkisto, kunfondinto de la verkista laborkomunumo Helikon (n. 1890)
 1957: Arie de Jong, nederlanda lingvisto kaj volapukisto, konata de la Volapuka reformo de Jong, tradukisto de Nova Testamento (n. 1865)
 1969: Sonja Henie, norvega artsketistino, plurfoja mondĉampionino kaj aktorino (n. 1912)
 1971: Dean Acheson, usona ministro pri eksteraj rilatoj n. 1893)
 1976: Júlia Szendrei, rumania hungara literaturhistoriistino (n. 1932)
 1986: Szabolcs Fényes, hungara komponisto kaj teatrestro (n. 1912)
 1990: Peter Wessel Zapffe, norvega verkisto, montgrimpisto kaj filozofo (n. 1899)
 1991: Arkadij Strugackij, soveta, rusia verkisto pri sciencfikcio (n. 1925)
 1994: József Macskásy, rumania hungara pentristo (n. 1921)
 1996: René Lacoste, franca tenisisto, sporta aktivulo kaj entreprenisto, kreinto de vesta firmao Lacoste (n. 1904)
 1998: Bernhard Minetti, germana aktoro aperinta en klasikaj dramoj kaj verkoj de modernaj dramistoj (n. 1905)
 2000: Mihály Sükösd, hungara verkisto kaj ĵurnalisto (n. 1933)
 2000: Solen', franca esperanto-aktorino, reĝisorino kaj verkistino (n. 1955)
 2005: Ghazi Kanaan, siria generalo kaj politikisto, sinmortiginto (n. 1942)
 2011: Dennis Ritchie, usona komputikisto, kreinto de operaciumo Unikso kaj programlingvo C (n. 1941)
 2015: Abdallah Kigoda, tanzania politikisto kaj ministro (n. 1953)

Specialaj tagoj kaj festoj 
 Festoj kaj rememoroj en Katolika Eklezio:
 Maksimiliano el Celje, slovena sanktulo
 Edwin, reĝo de Northumbria
 Wilfrid, anglosaksa episkopo de Jorko
 Nacia tago en Hispanio: Día de la Hispanidad, festa tago de Hispania regno kaj Hispanameriko
 Nacia tago en Ekvatora Gvineo, tago de la sendependeco (1968)
 Tago de la hispana lingvo en UN kadre de la Lingvaj tagoj en UN, ekde 2010

Tagoj de semajno 
La 12-a de oktobro estas (laŭ gregoria kalendaro):

 Dimanĉo en jaroj: 1586 1597 1603 1608 1614 1625 1631 1636 1642 1653 1659 1664 1670 1681 1687 1692 1698 1704 1710 1721 1727 1732 1738 1749 1755 1760 1766 1777 1783 1788 1794 1800 1806 1817 1823 1828 1834 1845 1851 1856 1862 1873 1879 1884 1890 1902 1913 1919 1924 1930 1941 1947 1952 1958 1969 1975 1980 1986 1997 2003 2008 2014 2025 2031 2036 2042 2053 2059 2064 2070 2081 2087 2092 2098;
 Lundo en jaroj: 1587 1592 1598 1609 1615 1620 1626 1637 1643 1648 1654 1665 1671 1676 1682 1693 1699 1705 1711 1716 1722 1733 1739 1744 1750 1761 1767 1772 1778 1789 1795 1801 1807 1812 1818 1829 1835 1840 1846 1857 1863 1868 1874 1885 1891 1896 1903 1908 1914 1925 1931 1936 1942 1953 1959 1964 1970 1981 1987 1992 1998 2009 2015 2020 2026 2037 2043 2048 2054 2065 2071 2076 2082 2093 2099;
 Mardo en jaroj: 1582 1593 1599 1604 1610 1621 1627 1632 1638 1649 1655 1660 1666 1677 1683 1688 1694 1700 1706 1717 1723 1728 1734 1745 1751 1756 1762 1773 1779 1784 1790 1802 1813 1819 1824 1830 1841 1847 1852 1858 1869 1875 1880 1886 1897 1909 1915 1920 1926 1937 1943 1948 1954 1965 1971 1976 1982 1993 1999 2004 2010 2021 2027 2032 2038 2049 2055 2060 2066 2077 2083 2088 2094;
 Merkredo en jaroj: 1583 1588 1594 1605 1611 1616 1622 1633 1639 1644 1650 1661 1667 1672 1678 1689 1695 1701 1707 1712 1718 1729 1735 1740 1746 1757 1763 1768 1774 1785 1791 1796 1803 1808 1814 1825 1831 1836 1842 1853 1859 1864 1870 1881 1887 1892 1898 1904 1910 1921 1927 1932 1938 1949 1955 1960 1966 1977 1983 1988 1994 2005 2011 2016 2022 2033 2039 2044 2050 2061 2067 2072 2078 2089 2095;
 Ĵaŭdo en jaroj: 1589 1595 1600 1606 1617 1623 1628 1634 1645 1651 1656 1662 1673 1679 1684 1690 1702 1713 1719 1724 1730 1741 1747 1752 1758 1769 1775 1780 1786 1797 1809 1815 1820 1826 1837 1843 1848 1854 1865 1871 1876 1882 1893 1899 1905 1911 1916 1922 1933 1939 1944 1950 1961 1967 1972 1978 1989 1995 2000 2006 2017 2023 2028 2034 2045 2051 2056 2062 2073 2079 2084 2090;
 Vendredo en jaroj: 1584 1590 1601 1607 1612 1618 1629 1635 1640 1646 1657 1663 1668 1674 1685 1691 1696 1703 1708 1714 1725 1731 1736 1742 1753 1759 1764 1770 1781 1787 1792 1798 1804 1810 1821 1827 1832 1838 1849 1855 1860 1866 1877 1883 1888 1894 1900 1906 1917 1923 1928 1934 1945 1951 1956 1962 1973 1979 1984 1990 2001 2007 2012 2018 2029 2035 2040 2046 2057 2063 2068 2074 2085 2091 2096;
 Sabato en jaroj: 1585 1591 1596 1602 1613 1619 1624 1630 1641 1647 1652 1658 1669 1675 1680 1686 1697 1709 1715 1720 1726 1737 1743 1748 1754 1765 1771 1776 1782 1793 1799 1805 1811 1816 1822 1833 1839 1844 1850 1861 1867 1872 1878 1889 1895 1901 1907 1912 1918 1929 1935 1940 1946 1957 1963 1968 1974 1985 1991 1996 2002 2013 2019 2024 2030 2041 2047 2052 2058 2069 2075 2080 2086 2097.

 
Almanako
12
10
1012